Sabinet | Volume 109, Issue 3189
Volume 109, Issue 3189, 2006
Die Kerkblad - Volume 109, Issue 3189, July 2006
Volume 109, Issue 3189, July 2006
Wat 'n voorreg om te glo ... in Jesus Christus! : uit die Woord
Author P.W. (Pieter) Kurpershoek
Jy en ek glo ... in Jesus Christus. Ons ken God as ons Vader wat ons liefhet. Ons beleef die doodsoorwinnende krag van die Gees. Ons het ons Here lief! Besef ons egter hoe bevoorreg ons is om God te ken? Besef ons hoe baie genade die Here ons gee om in Jesus te glo? Nie almal glo nie ..
23 Julie 2006 ... Dag van Verootmoediging : redaksioneel
Die Konvent van Reformatoriese Kerke in Suider- Afrika het onlangs aanbeveel dat 'n Dag van Verootmoediging in verband met die hoë vlakke van misdaad in die land op 23 Julie gehou sal word. Klassis Potchefstroom het besluit om inderdaad so 'n oproep te doen. Dit gaan met ander woorde oor 'n biddag in verband met die onaanvaarbare vlakke van misdaad wat tans ons samelewing teister. Die versoek is dat gebid word vir die regering en die polisiediens wat die landsburgers moet beskerm en beveilig.
Source: Die Kerkblad 109, pp 7 –8 (2006)
Goeie kerklike verhoudings is belangrik vir die koms van die koninkryk van God in die wêreld. Die kerk staan immers in diens van die koninkryk. Dit sou 'n boeiende kerkhistoriese ondersoek wees om na te gaan wat die aard van kerklike verhoudings gedurende die vorige eeu was tussen byvoorbeeld die drie (vier) Afrikaanse kerkgemeenskappe, tussen die Afrikaanssprekende en Engelssprekende en tussen "swart" en "wit" kerke. Die bevinding mag dalk wees dat 1948 'n bepaalde snypunt verteenwoordig, veral ten opsigte van die Afrikaans-Engelse verhoudings - waarna later weer verwys word.
Die Judas-Evangelie : nog 'n gnostiese dokument : brandpunt
Source: Die Kerkblad 109, pp 9 –11 (2006)
Die vrystelling van die Judas-Evangelie kort voor Paasfees vanjaar het met groot opspraak gepaard gegaan. Dit gebeur in 'n tyd dat Christene gebombardeer word met kompeterende aansprake oor geloof en oor die geskiedenis van die Christelike godsdiens.
Die redakteur gesels met ... dr. Jan Lion-Cachet
Source: Die Kerkblad 109, pp 12 –15 (2006)
Dr. Jan Lion-Cachet is in 1961 in Pietersburg gebore as die seun van prof. Frans Lion- Cachet en sy vrou Wiida. Hy het aan die PU vir CHO kom studeer vir predikant en behaal in 1982 sy BA-graad. In 1986 behaal hy die ThB-graad en in 1996 die ThM-graad. Hy het in 2002 sy doktorsgraad in Ou Testament aan die PU vir CHO behaal. Dr. Lion-Cachet is in 1985 getroud met Carien en hulle het twee dogters, Allien en Wiida.
Gee my wysheid om U in die praktyk te dien : aktuele tema
Source: Die Kerkblad 109, pp 16 –17 (2006)
Hoe moet ek as Christen in die tyd van vandag optree? Vroeër was dit oënskynlik makliker. Daar was duidelike reëls en tradisies wat almal min of meer aanvaar het as die norm. Nou is dit moeiliker. Alles het grys en relatief geword. In ons land het ons die afgelope 12 jaar 'n radikale verandering ondergaan.
Die moed van 'n leeu : te midde van die eise en teleurstellings van die lewe : aktuele tema
Source: Die Kerkblad 109, pp 18 –19 (2006)
Een van die belangrikste bestanddele van die Christelike geloof is MOED en geestelike deursettingsvermoë. Dit impliseer die vermoë om krisisse voluit in die oë te kyk en deur die probleem te werk. Hierteenoor is natuurlik die benadering van ontkenning of ontvlugting, waar jy kop in die sand steek en hoop die probleem verdwyn.
Ons geloof en die Suid-Afrikaanse regstaat : aktuele tema
Author Gerrit Pienaar
Source: Die Kerkblad 109, pp 20 –21 (2006)
In die huidige Suid-Afrikaanse regstaat het daar sedert 1994 talle geloofskwessies ontstaan wat gelowiges voor bepaalde keuses stel - waarskynlik veel meer as wat vantevore die geval was. Met "regstaat" word bedoel 'n staat waar die oppergesag van die reg, en in die geval van Suid-Afrika die Grondwet van die Republiek van Suid- Afrika van 1996, deurslaggewend is in die regsverhouding tussen owerheid en onderdane en tussen onderdane onderling.
Geloof dring ons om uit te reik na mense in nood! : aktuele tema
Author Marie De Klerk
Source: Die Kerkblad 109, pp 22 –24 (2006)
Dis 12:00, Sondag en met 'n kombi vol kwetterende onderwysers (hulpkategete) vertrek ons na die Vredefortkoepel. Ons is op pad na die huis met drie blou kruise - sowat 20 km buite Potchefstroom.
Wees wakker en stry vir die waarheid!
Author Dirk Wijnbeek
Ons is vandag baie bevoorreg om in ons eie taal te beskik oor 'n Bybel waaroor daar geen twyfel is dat dit die Woord van God is nie. Van die 66 boeke waaruit ons Bybel bestaan, bely ons in Artikel 5 van die Nederlandse Geloofsbelydenis: "Ons aanvaar al hierdie boeke, en hulle alleen, as heilig en kanoniek om ons geloof daarna te rig, daarop te grondves en daarmee te bevestig."
"The Da Vinci Code" : 'n ongenietbare boek
Author J.A. (Koos) Van Rooy
Daar is op die oomblik 'n hele storm in die media aan die woed oor die boek van Dan Brown, The Da Vinci Code, wat nou ook verfilm is. Baie Christene het teen die verfilming en vertoning van die film beswaar gemaak. Ondergetekende het die boek gelees, nie omdat dit besonder boeiende materiaal is nie, maar om 'n selfstandige opinie daaroor te kan vorm.
Mosambiek-kerk leer rentmeesterskap
Die Igreja Reformada em Mozambique (IRM) maak werk daarvan om finansieel meer selfstandig te word. Om dié rede word 'n veldtog gehou om gemeentes en lidmate op te lei en toe te rus oor rentmeesterskap en finansiële bestuur. Kerkleiers en deskundiges uit Mosambiek en Malawi sal ingespan word om met die veldtog te help.
Die nood langs die pad
Author I.W. (Naas) Ferreira
Source: Die Kerkblad 109, pp 30 –31 (2006)
Mens kan hulle nie miskyk nie, al probeer jy maak of jy hulle nie sien nie. Dit wil regtig voorkom asof hulle daagliks meer word. Sommige smous enige ding onder die son. Hulle probeer darem. Ander staan net daar rond. Hulle hartseer lewensverhaal staan nie net op hulle gesigte geskrywe nie, maar ook in 'n paar pennestrepe op 'n karton om die nek.
Jerusalem se kerkleiers doen 'n appèl vir hulp aan Palestynse Owerheid
Jerusalem - Christelike patriarge en kerkleiers in die Heilige Land het 'n appèl gedoen op wêreldleiers om die finansieel beleërde Palestynse Owerheid te help. "As heads of churches we are very much concerned for the well-being of our people who are now faced with even greater hardships if your countries persist in their decision to cut off the aid to the Palestinian people and isolate the newlyelected Palestinian Authority, " het die leiers gesê in 'n skrywe wat laat in Mei gepubliseer is.
Die Gereformeerde erediens teenoor die behoefte-erediens : diskussie
Author Slabbert Le Cornu
Source: Die Kerkblad 109, pp 32 –35 (2006)
In reaksie op my artikel in die April 2006-uitgawe van Die Kerkblad, probeer die redakteur my standpunt van 'n Woordgesentreerde erediens teenoor 'n behoeftegesentreerde erediens afmaak as "radikalisme". Daarteenoor word gestel dat daar slegte en goeie behoeftes is, en: "Is dit nie die goeie Gees van God wat goeie begeertes in die hart van 'n mens indra om God en sy koninkryk so goed moontlik te dien nie?"
Neem Christene wat Kersfees vier, deel aan 'n heidense fees? : diskussie
Source: Die Kerkblad 109, pp 34 –35 (2006)
Ek kan my vereenselwig met heelwat aspekte van die artikel van teologiese student Slabbert le Cornu, byvoorbeeld dat die Bybel ons hoogste maatstaf sal wees, dat die kerklike tradisie voortdurend in die lig van die Skrif hersien sal word, dat 'n gereformeerde kerk 'n altyd reformerende kerk moet wees , ensovoorts.
Die Koninkryk van God en die kerk se roeping in hierdie tyd : diskussie
Author Derrick Mashau
Source: Die Kerkblad 109, pp 36 –37 (2006)
Hierdie artikel probeer om die verhouding tussen die Koninkryk van God en die kerk, en die implikasie daarvan te omskryf, vir die kerk se sendingroeping in hierdie tyd waarin die kerk van die Here deur geweldige verantwoordelikhede in die gesig gestaar word om by sendingwerk betrokke te raak sonder enige verskoning of kompromie.
Bome van God (2)
Source: Die Kerkblad 109, pp 38 –39 (2006)
Wie tyd maak tussen al die bome in die bos - miskien rustig aanleun teen die stam van 'n reuse kremetart of iewers die koelte van 'n bosreus geniet - raak bewus van 'n tuin van God waarbinne hy mag verkeer. Dikwels vergeet ons egter die jare en eeue wat oor baie van hulle heengegaan het - tot soveel as 40 eeue, 4 000 jaar. Hoe nietig is dan die mens se bestaan, wat is sy jare (Ps 8) gemeet aan hulle wat steeds hulle takke opwaarts buig, uitsteek na God toe!!
Eerste Teologiese Seminarium vir dowes in Afrika
'n Teologiese Seminarium vir dowes is op 10 April op Worcester geopen. Dit wil voorsien in die groot nood van die 400 000 dowes in Suid- Afrika wat nie bereik word deur die evangelie nie, omdat hulle nie 'n kerk het waar hulle die Woord kan gaan hoor, of selfs met die hulp van 'n tolk die meeste kan verstaan nie. Die bestaande gemeentes vir dowes bereik minder as 0, 5 % van die dowe populasie.
Zim-kerkleiers praat met Mugabe
Harare - Prominent kerkleiers in Zimbabwe gaan aanstaande week met pres. Robert Mugabe vergader om die agteruitgang in die politieke en ekonomiese situasie in die land te bespreek. Dit kom te midde van berigte dat druk om Mugabe te laat aftree, binne- en buitelands toeneem. Volgens amptelike bronne is die doel van die Zimbabwiese Raad van Kerke (ZCC) en die Afrika-Raad van Kerke (ACC) se vergadering met Mugabe om in gesprek te tree oor die krisis in die land.